CELEX: 62013TN0636
Language: hu
Date: 2013-11-26 00:00:00
Title: T-636/13. sz. ügy: 2013. november 26-án benyújtott kereset — TrekStor kontra OHIM — MSI Technology (MovieStation)

8.2.2014   
            
            
               HU
            
            
               Az Európai Unió Hivatalos Lapja
            
            
               C 39/24
            
         2013. november 26-án benyújtott kereset — TrekStor kontra OHIM — MSI Technology (MovieStation)
   (T-636/13. sz. ügy)
   2014/C 39/42
   A keresetlevél nyelve: német
   
      Felek
   
   
      Felperes: TrekStor Ltd (Hong Kong, Kína) (képviselő: O. Spieker ügyvéd)
   
      Alperes: Belső Piaci Harmonizációs Hivatal (védjegyek és formatervezési minták)
   
      A másik fél a fellebbezési tanács előtti eljárásban: MSI Technology GmbH (Frankfurt am Main, Németország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               változtassa meg a Belső Piaci Harmonizációs Hivatal (OHIM) negyedik fellebbezési tanácsának 2013. szeptember 27-én hozott határozatát (R 1914/2012-4. sz. ügy) oly módon, hogy a költségviselésre való kötelezés mellett utasítsa el a kérelmező által a „MovieStation” közösségi védjegy törlése iránt 2011. június 20-án benyújtott kérelmet;
            
         
               —
            
            
               az alperest kötelezze a jelen eljárás költségeinek viselésére.
            
         
      Jogalapok és fontosabb érvek
   
   
      A törlés iránti kérelemmel érintett közösségi védjegy: a 9. osztályba tartozó árukra vonatkozó „MovieStation” szóvédjegy — 5 743 257. sz. közösségi védjegy.
   
      A közösségi védjegy jogosultja: a felperes.
   
      A közösségi védjegy törlését kérelmező fél: MSI Technology GmbH.
   
      A törlés iránti kérelem indokolása: A 207/2009 rendelet 52. cikke (1) bekezdésének a) pontja, a rendelet 7. cikke (1) bekezdésének b), c) és d) pontjával összefüggésben értelmezve.
   
      A törlési osztály határozata: a törlési osztály az érintett védjegyet törölte.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009 rendelet 7. cikke (1) bekezdése b) és c) pontjának megsértése.